Nr.

**UZAICINĀJUMS** Datums:

Ļ.cien. !

**Veselības ministrija un Nacionālais veselības dienests aicina Jūs veikt VALSTS APMAKSĀTU dzemdes kakla PROFILAKTISKO pārbaudi jeb skrīningu.**

**Šī pārbaude ir nepieciešama, lai savlaicīgi atklātu un izārstētu dzemdes kakla pirmsvēža slimības, novēršot dzemdes kakla vēzi.** Pirmsvēža slimības diagnostiku nodrošina regulāra (reizi 3 gados) citoloģiskās uztriepes paņemšana no dzemdes kakla un tās mikroskopiska izmeklēšana, kurā atklāj agrīnas izmaiņas dzemdes kakla šūnās, kas neārstējot var pārveidoties vēzī.

Vēstules tulkojums un informācija krievu valodā: [**http://www.vmnvd.gov.lv/RU/profilaktika**](http://www.vmnvd.gov.lv/RU/profilaktika)

**Kur doties uz izmeklējumu?**

Ar šo vēstuli Jūs varat veikt izmeklējumu pie jebkura ārsta, kurš veic ginekoloģisko pārbaudi, ko apmaksā valsts. Ja izmeklējumu veicat pie **ginekologa**, **kurš nesniedz valsts apmaksātos pakalpojumus**, tad no valsts budžeta tiks apmaksāta **tikai** citoloģiskās uztriepes mikroskopiskā izmeklēšana, bet par vizīti pie ārsta būs jāmaksā Jums pašai. Izmeklējumu Jūs varat veikt arī zemāk minētajās ārstniecības iestādes, kuras atrodas Jūsu deklarētās dzīves vietas tuvumā:

* Pārējās ārstniecības iestādes atrodamas [**http://www.vmnvd.gov.lv/lv/skrinings**](http://www.vmnvd.gov.lv/lv/skrinings)

**Piesakoties uz izmeklējumu, lūdzam informēt reģistratūras darbiniekus un ārstu, ka Jums ir uzaicinājums uz dzemdes kakla pārbaudi jeb skrīningu!**

**Kas jāņem līdzi uz izmeklējumu?**

Dodoties uz izmeklējumu, līdzi ņemiet šo vēstuli (kura vienlaikus ir arī nosūtījums valsts apmaksātam izmeklējumam), kā arī vēstulei pievienoto dzemdes kakla citoloģiskā materiāla skrīningtestēšanas karti.

**Kur uzzināt izmeklējumu rezultātus?**

Par izmeklēšanas rezultātiem interesējieties pie speciālista, pie kura veiksiet izmeklējumu. Ja analīžu rezultāts varētu būt neatbilstošs normai, speciālists Jūs padziļināti izmeklēs un nepieciešamības gadījumā nosūtīs tālākai ārstēšanai.

**Cik ilgi ir derīga uzaicinājuma vēstule un kas jāzina par izmeklējumu?**

Vēstule ir derīga trīs gadus - līdz nākamās uzaicinājuma vēstules saņemšanai, tomēr iesakām izmeklējumu veikt trīs mēnešu laikā no vēstules saņemšanas dienas. Dodoties uz izmeklējumu, 48 stundas pirms tam nelietojiet vaginālos medikamentus. Vēlamais uztriepes paņemšanas laiks ir 8.-19. dienā pēc menstruāciju sākuma.

**Kur var iegūt papildus informāciju?**

Bezmaksas informatīvais tālrunis: **80001234** mājas lapa: [**www.vmnvd.gov.lv**](http://www.vmnvd.gov.lv/)

Nacionālā veselības dienesta kontaktinformācija: Kurzemes nodaļa (Kuldīga), tālr. 63323471; Latgales nodaļa (Daugavpils), tālr. 65476961; Rīgas nodaļa (Rīga), tālr. 67201294; Vidzemes nodaļa (Smiltene), tālr. 64772301; Zemgales nodaļa (Jelgava), tālr. 63027249.

*Vēstule sagatavota elektroniski un derīga bez paraksta*